CELEX: C2004/094/25
Language: fi
Date: 2004-04-17 00:00:00
Title: Yhteisöjen tuomioistuimen määräys (kolmas jaosto) 15 päivänä tammikuuta 2004 asiassa C-235/02 (Giudice per le indagini preliminari, Tribunale di Gelan esittämä ennakkoratkaisupyyntö): rikosasiassa, jossa vastaajina ovat Marco Antonio Saetti ja Andrea Frediani

17.4.2004   
            
            
               FI
            
            
               Euroopan unionin virallinen lehti
            
            
               C 94/13
            
         
      YHTEISÖJEN TUOMIOISTUIMEN MÄÄRÄYS
   
   (kolmas jaosto)
   15 päivänä tammikuuta 2004
   asiassa C-235/02 (Giudice per le indagini preliminari, Tribunale di Gelan esittämä ennakkoratkaisupyyntö): rikosasiassa, jossa vastaajina ovat Marco Antonio Saetti ja Andrea Frediani (1)
   
   (Työjärjestyksen 104 artiklan 3 kohta - Direktiivit 75/442/ETY ja 91/156/ETY - Jätehuolto - Jätteen käsite - Öljykoksi)
   (2004/C 94/25)
   Oikeudenkäyntikieli: italia
   Asiassa C-235/02, jonka Giudice per le indagini preliminari, Tribunale di Gela (Italia), on saattanut EY 234 artiklan nojalla yhteisöjen tuomioistuimen käsiteltäväksi saadakseen tässä kansallisessa tuomioistuimessa vireillä olevassa rikosoikeudenkäynnissä, jossa vastaajina ovat Marco Antonio Saetti ja Andrea Frediani, ennakkoratkaisun jätteistä 15 päivänä heinäkuuta 1975 annetun neuvoston direktiivin 75/442/ETY (EYVL L 194, s. 39), sellaisena kuin se on muutettuna 18.3.1991 annetulla neuvoston direktiivillä 91/156/ETY (EYVL L 78, s. 32), 1 artiklan a ja f alakohdan ja 2 artiklan 1 kohdan b alakohdan ja 4 artiklan tulkinnasta, yhteisöjen tuomioistuin (kolmas jaosto), toimien kokoonpanossa: jaoston puheenjohtaja C. Gulmann, joka hoitaa kolmannen jaoston puheenjohtajan tehtäviä, sekä tuomarit J.-P. Puissochet (esittelevä tuomari) ja F. Macken, julkisasiamies: J. Kokott, kirjaaja: R. Grass, on antanut 15.1.2004 määräyksen, jonka määräysosa on seuraava:
   Tarkoituksellisesti tuotettu öljykoksi, tai öljykoksi, joka syntyy muiden öljypolttoaineiden rinnalla öljynjalostamossa ja jota käytetään varmasti polttoaineena jalostamon tai muiden teollisuusyritysten energiantarpeisiin, ei ole jätteistä 15 päivänä heinäkuuta 1975 annetussa neuvoston direktiivissä 75/442/ETY, sellaisena kuin se on muutettuna 18.3.1991 annetulla neuvoston direktiivillä 91/156/ETY, tarkoitettua jätettä.
   
      (1)  EYVL C 202, 24.8.2002.